
PRISTUPNICA. 


Potpisani pristupam u hrvatsko ka- 
toličko društvo sv. Ante i obećajem da 
ću kroz cijeli život opsluživati društvena 
pravila i raditi na proširenju našega 
društva. 


Sv. Ante 


zaštitnik našeg društva 

HRVATSKO KATOLIČKO DRUŠTVO 
SV. ANTE 


Društvo sv. Ante nastalo jeu Portu- 
galu, domovini sv. Ante, godine 1896. 
kada je u ovoj zemlji najžešće bjesnila 
borba bezvjerstva protiv svega što je ka- 
tolička i Božije. Franjevac O, Fra Ivan 
Sousa pozvao je portugalsku katoličku 
omladinu pod zastavu sv. Ante, da pod 
moćnom zaštitom velikoga sveca stupi 
u borbu protiv bezvjerstva i njegovih 
zlodjela, a za obranu svete Božije stvari. 
Omladina se je velikodušno odazvala, 
pod vodstvom franjevaca i pod moćnom 
zaštitom sv. Ante u borbi protiv bez- 
vjerstva i njegovih zlodjela toliko se je 
odlikovala i toliko uspjeha postigla, 
da je svratila na sebe pozornost i udi- 
vljenje čitavoga katoličkog svijeta. Omla- 
dinska društva sv. Ante, počela su se 
naglo širiti po čitavome svijetu i to je 
potaklo O. Generala franjevačkog reda 
da je 22. studenoga 1910 potvrdio i 
preporučio zajednička pravila za sva 
društva sv, Ante na svijetu, Ta pravila 
i društva odobrio je i blagosovio sv, 

Otac Papa Pio X. 10. ožujka 1911. 
obdarivši društvene članove mnogobroj- 
nim oprostima i milostima. Već-1911. u 
našoj domovini, a osobito u Bosni i 
Hercegovini, osnovana su mnoga društva 
sv. Ante, koja su vrlo lijepo radila i 
napredovala, dok nije nastupio svjetski 
rat i mlada društva zaustavio u njihovu 
zaletu. Poslije rata kod nas su počele 
djelovati druge katoličke organizacije, ali 
se najposlije uvidjelo, da našim potre- 
bama i prilikama najbolje oudgovaraju 
društva sv. Ante, koja su po našim žu- 
pama ponovno počela raditi. Stara druš. 
tvena pravila trebalo je djelomično izmi- 
jeniti i udesiti ih prema prilikama i 
potrebama našega vremena, kako- se to 
dopušta i preporučuje u samim starim 
pravilima, pa je to i učinjeno. Prera- 
đena i nadopunjena pravila. koja ovdje 
donosimo, potvrdio je preuzvišeni g. 
biskup, a društva sv, Ante toplo je pre- 
poručio da se osnivaju i šire na cijelom 
teritoriju mostarsko-duvanjske i mrkanj- 
sko-trebinjske biskupije. 

Kako nam sama pravila kažu cilj 
društva sv. Ante jest vjersko-prosvjetni 

odgoj našega naroda, da naš narod 
upozna, ljubi i neustrašivo brani sve 
što je hrvatsko i katoličko, ito ne samo 
riječima nego životom i djelima, i zatim 
tijesna suradnja članova svjetovnjaka sa 
svojim svećenstvom na proširenju i o- 
brani svete vjere katoličke, po primjeru 
prvih kršćana, koji su svi bili i smatra- 
li se apostoli Kristove nauke u svojoj 
okolini. Načelo društva sv, Ante jest: 
Mir Kristov u Kraljestvu Kristovu, 
a kada ustreba članovi društva sv. Ante 
spremni su neustrašivo se boriti, za sla- 
vu Božju, dobro vjere, spas domovine 
i slobodu djece Božije. Prema našim 
pravilima društva se ne smiju uplićati 
u stranačko politička pitanja, ali svaki 
član našega društva dužan je ljubiti svoj 
hrvatski narod i raditi za njegovo ze- 
maljsko dobro i blagostanje, kako nas 
uči naša sveta vjera, 

Od kolike su važnosti, potrebe i ko- 
risti ova društva za naš hrvatski kato- 
lički narod nije potrebno naglasivati. Ako 
su nam potrebna razna društva za obranu 
naših gospodarskih, staleških i narodnih 
interesa, isto su nam i još više potrebna 

društva za obranu naših najviših 
svetinja; svete katoličke vjere i naših 
neumrlih duša, kojima razni neprijatelji 
prijete sa svih strana. Društvo sv, Ante 
želi biti nosioc ljubavi, bratstva, skla- 
da i mira u našemu hrvatskome na- 
rodu i kao takovo želi i očekuje 
bratsku suradnju, međusobnu snoš- 
ljivost, ljubav i potpomaganje svih 
hrvatskih katoličkih društava, koja 
rade za dobro vječno ili vremenito 
našega naroda. 

Brate i sestro! Stupite odlučno u 
društva sv. Ante u kojima ćete naći 
veselja, poučne i korisne zabave i pra- 
voga duševnoga zadovoljstva, a kada vi 
sami osjetite blagodat ovoga društva 
budite velikodušni, okretni, požrtvovni i 
spremni, da i vaše bližnje dovedete pod 
zastavu sv. Ante, jerto vam je sv. dužnost 
da povećate broj Božijih apostola. 
Na posao! s potpunim uvjerenjem u 
uspjeh, jer s nama je Bog i nalazimo se 
pod vodstvom i moćnom zaštitom veli- 
koga čudotvorca sv. Ante, koji neka nas 
vodi i brani u borbi za kraljevstvo 
Božije. 

Vjesnici mi smo velikog Boga, 
Svet nam je uzor veliki Ante ! 
Došli smo žarom zanosa svoga 
Topiti duša ledene sante ! 


Skuplja nas divna zastava Krista; 
Njegova mi smo radosna četa ! 


Hostija nama u srcu blista, 
Vodi nas svetac cijeloga svijeta. 


(1. I) 
PRAVILA 
HRVATSKOG KATOLIČKOG DRUŠTVA 
SV. ANTE. 


| Ime i narav društva, 

Društvo sv. Ante jest isključivo ka- 
toličko, hrvatsko društvo, koje će svoje 
organizacije provoditi na teritoriju mo- 
starsko-duvanjske i mrkanjsko-trebnjske 
biskupije, te je u svemu ovisno 0 cr- 
kvenoj hierarhiji,. koju će pomagati u 
provađanju nauke sv. Evanđelja i nasto- 
jati da njegovi članovi žive po načelima 
svete katoličke vjere, izbjegavajući svaku 

vezu bilo s kojom političkom strankom, jer 
se u društvu mora svaka politika brižno 
izbjegavati, 


I. Zaštitnici društva. 
»Društvo sv, Ante“ osniva se i stoji 
pod zaštitom sv. Ante Paduanskog čije 
ime nosi, a kao društvo Katoličke Akcije 
stoji pod zaštitom sv. Franje Asiškoga, 
zaštitnika čitave Katoličke Akcije. 


ll. Svrha drušiva. 

Svrha ,, Društva sv, Ante“ jest odga- 
jati i poučavati svoje članove kako će: 

1. Zivjeti oni sami pravim katoličkim 
životom. 

2, Priznavati neustrašivo i braniti 
odvažno uvijek i svagdje svoju svetu 
katoličku vjeru. 

- 8, Surađivati sa svojim svećenstvom na 
proširenju kraljevstva Kristova na zemlji 
i što boljem opsluživanju katoličkih na- 
čela i vjerskih dužnosti u ličnom, obi- 
teljskom i društvenom životu, 

4, Nasljedovati svoga svetoga Zašti- 
tnika u krepostima, posebno u kreposti- 
ma čistoće i uljubavi prema siromasima: 

5. Raditi na proširenju katoličke kul- 

ture i prosvjete i na općoj staleškoj i 
stručnoj izobrazbi našega naroda. 

6. Raditi na iskorjenjivanju 1 pobija- 
nju mana i zlih običaja, a čuvati 1 pošti- 
vati sve dobre narodne i vjerske običaje 
našega naroda. ' ' 

7. Boriti se neustrašivo protiv svih 
zabluda i krivih nauka, koje bi se htjele 
uvući, bilo pod kojim imenom ili oblikom 
u naš hrvatski katolički narod. =. 

8. U jednu riječ: opsluživati 1 u život 
dosljedno i doslovno provoditi čitavo 
Evanđelje Gospodina našega Isusa Krista, 
da u našem hrvatskom katoličkom na- 
rodu zavlada evanđeoska istina, lju- 
bav i pravda. 


IV. Sredstva za postignuće svrhe. 
Da se svrha društva postigne njego- 
vi članovi moraju: >. e 
1 Redovito i pobožno moliti oni sa- 
mi i obavljati zajedničku kućnu molitvu. 
9. Primati što češće svete sakra- 
mente ispovijedi i pričesti. . 
3. Slišati redovito i pobožno sv. misu 
i propovijed, osim blagdana po moguo- 
nosti i drugim danima. 


iti 


4. Pohađati i druge poučavati krš- 
ćanski nauk. 

5 Sudjelovati u svim vjerskim sastan- 
cima i svečanostima. 

6. Brinuti_se za siromahe i siročad 
potpomagati i preporučivati drugima si- 
rotinjske ustavove, posebno ,Kruh sv. 
Ante“. 

7. Citati i širiti dobre knjige i listo- 
ve, a pobijati zlu štampu i gdje prilike 
dopuštaju nastojati oko osnivanja vlastitog 
društvenog doma i knjižnice, 

8. Priređivati i redovito pohađati 
društvene sastanke s predavanjima iz 
raznih područja s govorima i deklamaci- 
jama; učiti crkveno i narodno pjevanje 
1 po mogućnosti održavati poučne i 
pristojne narodne zabave, priređivati 
duhovne vježbe, hodočašća, izlete i 
pristojne zdrave športske igre. 

9. Upotrijebiti svako drugo dobro 
sredstvo, koje bi bilo zgodno prema 
prilikama mjesta i vremena za prošire- 
nje slave Božje i korist hrvatskog naroda. 

: V. Članovi društva. 

Clan , Društva sv. Ante“ može posta- 
ti svaki katolik, bez razlike dobi, stale- 


ža i spola, koji je spreman točno i sav- 
jesno opsluživvti društvena pravila i sve 
službe, dužnosti i časti, koje mu se u 
društvu povjere, točno i marljivo izvr- 
šivati. 

Prema iome članovi se dijele: Ože- 


njeni — posebno muževi, posebno žene. 


Omladina — posebno mladići posebno 
djevojke. Podmladak — posebno dje- 
čaci, posebno djevojčice, ' 

Dužnosti su članova savjesno vrše- 
nje pravila i odredaba odbora i duhov- 
nika, 

Oženjeni članovi moraju u svemu 
prednjačiti mlađim članovima poukama, 
a osobito dobrim primjerom, 

Omladina — mladići i djevojke od 
14. god. do ženidba — moraju svojim 
uzornim katoličkim životom  predujačiti 
svoj svojoj okolini i tako nastojati na 
raširenju društva i što boljem napretku 
u svakom pogledu. 

Podmladak -- dječaci i djevojčice 
do 14 god. — jesu pripravnici za redo- 
vite članove i kao takovi moraju se 0s0- 
bito isticati u poslušnosti roditeljima i 
duhovniku. se a 


Članstvo prestaje: prestankom samo- 
ga društva, smrću, istupom, isključenjem 
iz društva radi nepokornosti, nemarnosti 
ili sablažnjiva života, 

VI. Uprava društva. 

: Društvo vodi i upravlja društveni 
odbor, koji se bira svake godine na gla« 
vnoj skupštini na kojoj svi redoviti čla- 
novi imadu pravo prisustovati, predla- 
gati, glasati birati i biti birani. Svako 
župno društvo sv. Ante mora imati svo- 
ga duhovnika, koji je na čelu odboru i 
društvu. Odbor društva sačinjavaju: pred- 
sjednik, potpredsjednik, tajnik, blagajnik, 
knjižar i povjerenici za pojedine dijelo- 
ve župe, te nadzorni odbor od 3 člana. — 
Duhovnik imade pravo i dužnost, da 
nadzire sav rad društva i zajedno s 
predsjednikom upravlja svim radom od- 
odbora i društva, 

Predsjednik u sporazumu s duhovni- 
kom saziva glavnu skupštinu i odborske 
sjednica, utvrđuje dnevni red te im 
predsjeda i zastupa društvo prema vani, 

Potpredsjednik zamjenjuje u svemu 
predsjednika, kad je on zapriječen. 

KNJIŽNIĆA FRANJEV. SAMOSTANA 


AGRE PROVINCIJE 


Tajnik vodi dopisivanje, piše zapis- 
nik, vodi knjigu članova i čuva društve- 
ni arhiv. 

Blagajnik se brine za plaćanje čla- 
narine i vodi brigu nad društvenom i- 
movinom. 

Nadzorni odbor vodi nadzor nad 
blagajnom.  drušvenom imovinom i cje- 
lokupnim društvenim radom. 


VII. Društveni pozdrav. 
Članovi društva međusobno, a i s 
drugim katolicima, pozdravljaju se s na- 
šim starim kršć, pozdravom: Hvaljen 
Isus i Marija! — Uvijek Clanovi su 
osobito dužni, da upotrebom sačuvaju i 
i još više prošire ovaj lijepi naš pozdrav. 
Vlll. Društvena imovina. 
Imovina društva sastoji se od čla- 
narine, milodara i drugih dobrovoljnih 
doprinosa. Tmovinom upravljaju društve 
ni odbori pod nadzorom crkvenih po- 
glavara. Obustavili društvo svoj rad u 
kojem mjestu bilo radi kojega uzroka 
imovina će se predati župniku da s njom 
upravlja dok se ponovo ne uspostavi 
u mjestu isto društvo. 

IX. Prestanak društva. 
Društvo prestaje: ako kroz dvlje 
vremena prestane njegovo djelovanje i 
ako ga raspusti crkvena vlast, koja je- 
dino ima pravo i osnivati i raspuštati 
ova društva ' 


X. Središnja uprava, 

Središnja uprava svih društava sv, 
Ante u Hercegovini nalazi se u Mostaru, 
Zadaća je središnje uprave, da se 
brine za- osnivanje novih društava na 
svome području, da im daje potrebne 
upute, da organizira za članove duhovne 
vježbe, tečajeve i kongrese, da nadzire 
život i rad svih društava, da se sačuva 
među njima potrebno jedinstvo, da po- 
hađa što češće pojedina društva i vodi 
opću statistiku društva i da nastoji 
da se vjerski, prosvjetni i socijalni 
program društava sv. Ante što bolje 
i dosljednije provede u život. — 
Dužnost je naprotiv pojedinih društava, 
da redovito šalju središnjoj upravi svo- 
je mjesečne izvještaje i izvještaje glav- 
nih godišnjih skupština. 

Hvaljen Isus i Marija! 
—.45 — 


Biskupski Ordinarijat u Mostaru. 
Broj: 1138/37. 


Društvo sv. Ante — Mostar. 
Predložena Pravila Hrvatskog kato- 
ličkog društva sv. Ante, kao i Uvod u 
Pravila odobravamo. Društvo sv, Ante 
jest sastavni dio i temeljna organizacija 
Katoličke Akcije u našim biskupijama. 
Ordinarijat stavlja na savjest svima 
ravnateljima podružnica društva, da 
zdušno paze na čistoću nauke i morala 
sv. Katoličke vjere, da točno vrše sve 
što Pravila propisuju, da se svaki član 
društva po svom životu i radu razpo- 
znaje od drugih vjernika tako, da čla- 
novi društva sv. Ante budu kvasac ob- 
nove kršćanskoga života, da se preko njih 
obnovi život starih dobrih kršćana u 
našim biskupijama. Neka budu potpora 
dušobrižnom svećenstvu u svakom po- 
gledu. Neka siju ljubav Kristovu i oživ- 
ljavaju nauku sv. Evanđelja. 
Organizatorima i svim članovima po- 
djeljujemo Naš Pastirski blagosov. 
Mostar, dne 19. rujna 1937. : 
L. S. + O ALOJZIJE, biskup. 

